BBC World Service Television

Το BBC World Service Television (BBC Παγκόσμια Τηλεόραση) ήταν ένα διεθνές δορυφορικό τηλεοπτικό κανάλι του BBC, το οποίο ξεκίνησε να εκπέμπει το 1991 και έκλεισε το 1995. Το κανάλι ήταν το πρώτο τηλεοπτικό κανάλι του BBC, το οποίο εξέπεμπε παγκόσμια. Στην Ευρώπη, το κανάλι αντικατέστησε το BBC TV Europe, στις 11 Μαρτίου 1991. Στην Ασία το κανάλι ξεκίνησε να εκπέμπει στις 14 Οκτωβρίου 1991 και ήταν ένα 24ωρο ειδησεογραφικό τηλεοπτικό κανάλι.

Σε αντίθεση με το BBC World Service, το κανάλι δεν χρηματοδοτούνταν από την Κυβέρνηση του Ηνωμένου Βασιλείου, αλλά από διαφημίσεις.

Αντικατάσταση
Την Πέμπτη, 26 Ιανουαρίου του 1995 στις 19:00 GMT, διασπάστηκε σε δύο νέα κανάλια:

Το BBC World (τώρα BBC World News) ένα 24ωρο ειδησεογραφικό κανάλι. Επίσημα, ξεκίνησε να εκπέμπει τη Δευτέρα, 16 Ιανουαρίου του 1995 στις 19:00 GMT.

To BBC Prime (τώρα BBC Entertainment) ένα ψυχαγωγικό κανάλι του Ηνωμένου Βασιλείου. Επίσημα ξεκίνησε να εκπέμπει τη Δευτέρα, 30 Ιανουαρίου του 1995 στις 19:00 GMT.

Βρετανικοί Τηλεοπτικοί σταθμοί